जब तक हम लोग शिक्षा… जब तक हम उच्च कोटि की चिकित्सा… आप कहते तो हैं परन्तु रमश भाई, हम हैं कौन? मैंने पहले भी कहा था, प्रभु, आप तो सदैव ऊपर अन्तरिक्ष से झांकते भारतवासियों का निरीक्षण करते प्रतीत होते हैं! भारतीय प्रौद्योगिकी संस्थान, भारतीय कृषि अनुसंधान संस्थान, अखिल भारतीय आयुर्विज्ञान संस्थान, एवं राष्ट्र के अन्य प्रमुख महाविद्यालयों और अनुसंधान संस्थानों के सहस्रों स्नातकों द्वारा अंग्रेजी भाषा में शिक्षा प्राप्त कर उनका विदेशों में प्रस्थान हो चुका है| अब सोचिये कि यदि ऐसा क्रम चलता रहा तो भारतीय क्योंकर अशिक्षित नहीं रहेंगे और भारतीय को बीमारी से क्योंकर छुटकारा नहीं मिलेगा? और जो स्नातक भारत में रह जाते हैं तो उन में अधिकांश शासकीय कागज़दाब बने अब तक सरकारी कुर्सियां संभाले हुए हैं| शेष भ्रष्टाचार व अनैतिकता के वातावरण में जैसे तैसे जीवन निर्वाह कर रहे हैं| मैं पूछता हूँ कि तथाकथित स्वतंत्रता के उपरान्त यदि कुशल नेतृत्व के अधीन शिक्षा दीक्षा जापान और चीन की भांति किसी लोकप्रिय भारतीय भाषा में दी जाती तो क्या प्रवासी भारतीय विदेश न जा भारत के विकास में अपना योगदान न दे पाते? जब आज नेतृत्वहीन घोर अंधकार में राजनैतिक क्षितिज पर राष्ट्रवादी नरेन्द्र मोदी उजागर हुए हैं तो “हम” संशयी मन आँखें चुरा रहे, विरोध कर रहे है और देश को फिर से अंधकार में ढकेल रहे हैं| क्या हम भारतवासी हैं? हम हैं कौन?